ՀԱՇՎԵՏՎՈՒԹՅՈՒՆ

ԳՈՐԾՈՒՂՄԱՆ ԱՐԴՅՈՒՆՔՆԵՐԻ ՄԱՍԻՆ

1. **Անունը, ազգանունը, զբաղեցրած պաշտոնը**

Էլինա Սիմոնյան, ֆիսկալ ռիսկերի կառավարման վարչության առանձին գործառույթներ համակարգող խորհրդական

1. **Գործուղման վայրը և ժամկետները․**

Ստոկհոլմ (Շվեդիա), 2025 թվականի հունիսի 9-ից մինչև հունիսի 18-ը ներառյալ

1. **Հրավիրող կողմը․**

Շվեդիայի առևտրի ազգային խորհուրդ (National Board of Trade Sweden)

1. **Գործուղման նպատակը (աշխատանքային ո՞ր խնդրի լուծման համար էր նախատեսված գործուղումը)․**

Գործուղման հիմնական նպատակը մասնագիտական կարողությունների զարգացումն էր՝ արտահանման խթանման և միջազգային շուկաների ուսումնասիրման ուղղությամբ՝ նպատակ ունենալով մշակել ավելի նպատակային, տվյալների վրա հիմնված մեթոդաբանություններ և գործիքներ՝ թե պետական, թե մասնավոր ընկերությունների արտահանման նախապատրաստման և ուղեկցման համար։

Ծրագիրը հնարավորություն տվեց խորությամբ ուսումնասիրելու ԵՄ և Շվեդական շուկաներում պահանջարկի ձևավորման օրինաչափությունները, գնորդների ակնկալիքները, ինչպես նաև մուտքի իրավական և որակական պայմանները։ Այդ գիտելիքները կիրառելի են ոչ միայն անհատ ձեռներեցների և մասնավոր սեկտորի համար, այլ նաև հանրային աջակցության ծրագրերի նոր մոդելներ ձևավորելու տեսանկյունից։

Դասընթացին մասնակցությունը նաև հնարավորություն տվեց ոչ ֆորմալ կերպով համադրվել տարբեր երկրների փորձի հետ, ստանալ համապատասխան դասեր՝ տնտեսության արտահանելիության բարձրացմանը միտված ծրագրերի կառուցվածքի և արդյունավետության տեսանկյունից։

Ընդհանուր առմամբ, ծրագիրը ներառում էր 12 դասախոսություն, 6 գործնական աշխատանք, 2 ստուգատես և ինտերակտիվ խմբային առաջադրանքներ:

1. **Քննարկված թեմաները․**

Դասընթացի ընթացքում քննարկվեցին մի շարք կարևոր թեմաներ, որոնք ուղղված էին արտահանման խթանման, շուկայի ուսումնասիրության, միջազգային չափանիշներին համապատասխանեցման և վերապատրաստման կարողությունների զարգացմանը։ Ընդհանուր առմամբ, ծրագիրը ներառում էր ինչպես տեսական սեմինարներ, այնպես էլ գործնական աշխատանքներ, թիմային վարժություններ և անհատական առաջադրանքներ։

Քննարկված հիմնական թեմաներն էին՝

* Արտահանման ռազմավարությունների մշակման սկզբունքներ և «Road to Export» մոդել
* Արտահանման պատրաստակամության գնահատման մեթոդներ՝ ընկերության ներքին և արտաքին գործոնների վերլուծությամբ
* ԵՄ և Շվեդական շուկաների կառուցվածք, պահանջարկի վարքագիծ և գնորդների ակնկալիքներ
* Շուկայի հետազոտության գործիքներ՝ CBI, Trade Map, OTGS շուկայի ուսումնասիրություններ
* Շուկայի մուտքի օրենսդրական և որակական պահանջներ՝ ներառյալ կայունության չափանիշներ
* SWOT վերլուծության կիրառություն՝ արտահանման պլանավորման գործընթացում
* Առևտրային գործընկերների, դիստրիբյուտորների և մատակարարման շղթայի դերակատարների նույնականացման գործիքներ
* Վերապատրաստման ծրագրերի կառուցում, չափորոշիչների մշակում և KPI համակարգ
* Մեծահասակների ուսուցման մեթոդաբանություն և ուսուցման արդյունավետության գնահատման մոդելներ
* Գործնական աշխատանքներ շուկայի վերլուծության, ուսուցման պլանավորման և ծրագրային առաջարկների ձևակերպման շուրջ:

1. **Հանդիպումները, ելույթները, բարձրացված կամ քննարկված հարցերը․**

Վերապատրաստման ընթացքում տեղի ունեցան մի շարք թեմատիկ հանդիպումներ, մասնագիտական ելույթներ և փորձի փոխանակման ձևաչափով քննարկումներ՝ ներգրավելով ինչպես Շվեդիայի ազգային առևտրի վարչության փորձագետներին, այնպես էլ ոլորտի այլ մասնագետներին և ներկայացուցիչներին։ Տեղի ունեցավ նաև հանրային ու մասնավոր հատվածի համագործակցության ձևերի շուրջ քննարկում, որտեղ մի շարք մասնակիցներ բարձրացրին հարցեր պետական աջակցությամբ գործող ծրագրերի արդյունավետության, երկարաժամկետ տնտեսական արդյունքների գնահատման և ռեսուրսների կշռադատված օգտագործման վերաբերյալ:

Խմբային աշխատանքի շրջանակներում իրականացվել է Հայաստանի համար արտահանման պոտենցիալ ունեցող շուկաների նախնական ուսումնասիրություն։ Խմբային աշխատանքի արդյունքները ներկայացվել են շնորհանդեսի միջոցով։ Շնորհանդեսը ներկայացնողներից մեկը եղել եմ նաև ես։

1. **Հանդիպման կամ հավաքի ժամանակ ընդունված որոշումները, պայմանավորվածությունները, ստորագրված փաստաթղթերը․**

Գործուման ընթացքում ձեռք են բերվել մի շարք կապեր այլ երկրների գործընկերների, դասախոսական անձնակազմի և տվյալ ոլորտում գործունեություն իրականացնող փորձագետների հետ։

1. **Առաջարկությունները, դրանց ընթացք տալու վերաբերյալ առաջարկները՝ եղանակը, ձևը, ժամկետները, պատասխանատուները, ակնկալվող արդյունքները․**

Գործուղման ընթացքում ձեռք բերված տեղեկատվությունը և գիտելիքները նախատեսվում է փոխանցել ստորաբաժանման, նպատակահարմարության դեպքում նաև նախարարության հետաքրքրված աշխատակիցներին։ Շվեդիայում գործող մասնագետներն ու ծրագրի կազմակերպիչները հետաքրքրված են իրենց փորձը փոխանցել հայկական կազմակերպություններին և շարունակել աջակցել տեղական մասնագետների կարողությունների զարգացմանը։ Ներկայումս քննարկվում է վերջիններիս այցի հնարավորությունը, որի շրջանակում նախատեսվում են նաև համատեղ սեմինարներ, փորձի փոխանակում և գիտելիքի տարածման մոդելների համատեղ մշակման հնարավորություններ՝ ուժեղացնելու Հայաստանի կարողությունները արտահանման խթանման և միջազգային համագործակցության ոլորտում։

1. **Ստորագրությունը, ամսաթիվը․**

Էլինա Սիմոնյան

24․06․2025թ․